《鹊》
唐代·徐夤

神化难源瑞即开，雕陵毛羽出尘埃。香闺报喜行人至，

碧汉填尘织女回。明月解随乌绕树，青铜宁愧雀为台。

琼枝翠叶庭前植，从待翩翩去又来。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。